項忠

項忠（1421年—1502年），字藎臣，浙江嘉興府嘉善縣人，明朝政治人物，進士出身，官至兵部尚書。 正統六年（1441年）辛酉科浙江鄉試第三十八名舉人，正統七年（1442年）聯捷壬戌科進士，授刑部主事，進刑部員外郎。正統十三年（1448年），跟從明英宗北征，爆發土木堡之變，明軍戰敗，項忠乘間挾二馬南逃，之後馬疲棄之，步行七晝夜方抵達宣府。景泰年間，由刑部郎中，升廣東按察司副使，巡按高州，後因從征瀧水瑤有功。天順初年歷任陝西按察使，母喪丁憂，部民詣闕乞留，詔起復用。當時陝西連年災荒，項忠發廩振，且請輕罪納米，使百姓賴以為救濟。天順七年（1463年），召入為大理寺卿，百姓乞留，遂改右副都御史，巡撫陝西。當時發兵平定洮、岷羌族民亂，後悉數招降。之後在陝南開鑿水渠，使得西安引水入城。之後疏通運河，灌溉涇陽、三原、醴泉、高陵、臨潼五縣七萬餘頃民田，為民愛戴、祠祀。成化元年（1465年），上疏請減少兵役。毛里孩進攻延綏，朝廷命令項忠與楊信帶兵抵禦，無功。次年，楊信計劃大舉出兵河套，以項忠提督軍務。此時賊寇再次攻陷開城，深入靜寧等六州縣，大掠而去。項忠未能制止寇亂，被兵部彈劾，明憲宗特宥。成化二年（1466年）召還管理都察院事。 成化四年（1468年），滿俊謀反，掠奪邊界，自稱招賢王，有眾四千。都指揮邢端等抵禦均失敗，後叛軍達兩萬之眾。御史命項忠總督軍務，與監督軍務太監劉祥、總兵官都督劉玉帥京營及陝西四鎮兵討伐。大軍未行時，巡撫陳價等先以兵三萬進討又失敗。當時，朝議欲增兵，而項忠考慮京軍脆弱不足恃，且更遣大將撓事權，於是上言稱其調兵三萬三千餘人，足以滅賊。大學士彭時、商輅均贊同其主張，於是沒有派遣京軍。項忠于是与巡撫都御史馬文升分軍七道，抵石城下，與之交戰并多有斬獲。伏羌伯毛忠乘勝奪其西北山，幾乎破城時忽然中流矢而死。劉玉亦被圍困，當時諸軍欲退，項忠斬殺一千戶以治軍，后眾人力戰，劉玉得以解圍。之後圍困數日，襲擊獲勝。論功，進右都御史，與林聰協掌院事。 成化六年（1470年），荊襄間流民叛亂，李原自立為平王，與小王洪、王彪等掠奪南漳等地，流民附賊者至百萬，史稱鄖陽民變。憲宗詔項忠總督軍務，與湖廣總兵官李震討伐。項忠採用分兵招降等策略，瓦解敵軍，大量流民出降。項忠軍對流民進行屠殺，“盡草薙之，死者枕藉山谷。其戍湖、貴者，又多道死，棄尸江滸”。項忠在鎮壓之後，自立“平荊襄碑”，以歌功頌德，百姓則稱之“墮淚”。項忠的濫殺並沒有解決荊襄的流民問題，流民“入山就食，勢不可止”，至成化十二年（1476年），改命都御史原傑招撫荊襄地區的流民，終於解決問題。後項忠與兵部尚書白圭發生矛盾，互相彈劾。憲宗仍重用項忠，進左都御史，蔭子綬錦衣千戶。成化八年（1472年）召還，與李賓協掌都察院事。成化十年（1474年），拜刑部尚書，尋代白圭為兵部尚書。 當時太監汪直掌管西廠，異常恣橫，項忠屢遭侮辱不堪忍受，恰逢大學士商輅等彈劾汪直，項忠率領九卿亦彈劾汪直。西廠遂罷撤，汪直因此忌恨項忠。不久，西廠復設，汪直以吳綬為腹心。項忠此前彈劾過吳綬，深表不安，稱病乞歸。未行時，吳綬誣陷其罪，隨後給事中郭鏜、御史馮貫等亦交相彈劾項忠，此事牽連其子項經、太監黃賜、興寧伯李震、彰武伯楊信等。詔法司會錦衣衛廷鞫，項忠抗辯。然而眾人均知其出自汪直之意，無人敢為之伸冤，項忠被貶為民，黃賜、李震亦獲罪。汪直事敗後，恢復官職，不久致仕。弘治十五年（1502年）去世，年八十二歲。贈太子太保，諡襄毅。 項忠之子項經、孫項錫、曾孫項治元均為進士出身。 （清）張廷玉等，《明史（中華書局點校本）》（卷178）：“項忠，字藎臣，嘉興人。正統七年進士。授刑部主事，進員外郎。從英宗陷於瓦剌，令飼馬，乘間挾二馬南奔。馬疲，棄之，徒跣行七晝夜，始達宣府。景泰中，由郎中遷廣東副使。按行高州，諜報賊攜男女數百剽村落。忠曰：「賊無攜家理，必被掠良民也。」戒諸將毋妄殺。已，訊所俘獲，果然，盡釋之。從征瀧水瑤有功，增俸一秩。天順初，歷陝西按察使。母憂歸，部民詣闕乞留，詔起復。時陝西連歲災傷，忠發廩振，且請輕罪納米，民賴以濟。七年以大理卿召，民乞留如前，遂改右副都御史，巡撫其地。洮、岷羌叛，忠疏言：「羌志在劫掠，盡誅則傷仁，遽撫則不威，請聽臣便宜從事。」報可。乃發兵據險，揚聲進討，眾盡降。西安水泉鹵不可飲，為開龍首渠及皂河，引水入城。又疏鄭、白二渠，溉涇陽、三原、醴泉、高陵、臨潼五縣田七萬餘頃，民祠祀之。陝西數苦兵。成化元年上言：「三邊大將遇敵逗留，雖云才怯，亦由權輕。士卒畏敵不畏將，是以戰無成功。宜許以軍法從事。廟堂舉將才，逾年不聞有一人應詔。陝西風土強勁，古多名將，豈無其人？但格於不能答策耳。今天下學校生徒善答策者百不一二，奈何責之武人。」帝善其言，而所司守故事不能用。毛里孩寇延綏，詔忠偕彰武伯楊信禦之，無功。明年，信議大舉搜河套，敕忠提督軍務。忠方赴延綏，而寇復陷開城，深入靜寧、隆德六州縣，大掠而去。兵部劾忠，帝特宥之，搜套師亦不出。又明年，召理院事。” （清）張廷玉等，《明史（中華書局點校本）》（卷178）：“四年，滿俊反。滿俊者，亦名滿四。其祖巴丹，自明初率所部歸附，世以千戶畜牧為雄長。仍故俗，無科徭。其地在開城縣之固原里，接邊境。俊獷悍，素藏匿奸盜，出邊抄掠。會有獄連俊，有司跡逋至其家，多要求。俊怒，遂激眾為亂。守臣遣俊侄指揮璹往捕。俊殺其從者，劫璹叛，入據石城。石城，即唐吐番石堡。城稱險固，非數萬人不能克者也。山上有城寨，四面峭壁，中鑿五石井以貯水，惟一徑可緣而上。俊自稱招賢王，有眾四千。都指揮邢端等禦之，敗績。不再月，眾至二萬，關中震動。乃命忠總督軍務，與監督軍務太監劉祥、總兵官都督劉玉帥京營及陝西四鎮兵討之。師未行，而巡撫陳價等先以兵三萬進討，復大敗。賊因官軍器甲，勢益張。朝議欲益兵。忠慮京軍脆弱不足恃，且更遣大將撓事權，因上言：「臣等調兵三萬三千余人，足以滅賊。今秋深草寒，若更調他軍，恐往復需時，賊得遠遁。且邊兵不能久留，益兵非便。」大學士彭時、商輅主其議，京軍得毋遣。” （清）張廷玉等，《明史（中華書局點校本）》（卷178）：“忠遂與巡撫都御史馬文升分軍七道，抵石城下，與戰，斬獲多。伏羌伯毛忠乘勝奪其西北山，幾破，忽中流矢死。玉亦被圍。諸軍欲退，忠斬一千戶以徇。眾力戰，玉得出，乃列圍困之。適有星孛於台斗，中朝多言「占在秦分，師不利」。忠曰：「李晟討朱泚，熒惑守歲，此何害。」日遣兵薄城下，焚芻草，絕汲道。賊窘欲降，邀忠與文升相見。忠偕劉玉單騎赴之，文升亦從數十騎至，呼俊、璹諭以速降。賊遙望羅拜，忠直前挾璹以歸。俊氣沮，猶豫不出。忠命縛木為橋，人負土囊填濠塹，擊以銅炮，死者益眾。賊倚愛將楊虎貍為謀主，夜出汲被擒。忠貰其死，諭以購賊賞格。示之金，且賜金帶鉤。縱歸，使誘俊出戰，伏兵擒焉。急擊下石城，盡獲餘寇。毀其城，鑿石紀功。增一衛於固原西北西安廢城，留兵戍之而還。初，石城未下，天甚寒，士卒頗困。忠慮賊奔突，乘凍渡河與套寇合，日夜治攻具。身當矢石不少避，大小三百余戰。彭時、商輅知忠能辦賊，不從中制，卒用殄賊。論功，進右都御史，與林聰協掌院事。” 《明史紀事本末·荊襄之役》（卷38）：“十一月，荊、襄、南陽流賊平，進總督軍務項忠右都御史，敕留撫治。忠之用兵荊、豫也，遣人持榜，入山招諭。負險不服，即縱兵剿不赦。李鬍子勢孤，潛伏山寨。忠遣副使余洵、都指揮李振率兵追捕，遇鬍子於竹山縣，盡死拒敵，為官軍所擒。小王洪尚有眾五百，屯於鈞州龍潭，亦破擒之。幾遣還鄉者四十萬人，俘斬二千人，編戍者萬餘人。時流民有自洪武以來，家業延子孫，未嘗為惡者。兵入，盡草薙之，死者枕藉山谷。其戍湖、貴者，又多道死，棄尸江滸。議者謂忠此役，實多濫殺。既樹平荊襄碑，或亦呼為‘墮淚’，以嘲忠云。” （清）張廷玉等，《明史（中華書局點校本）》（卷178）：“白圭既平劉通，荊、襄間流民屯結如故。通黨李胡子者名原，偽稱平王，與小王洪、王彪等掠南漳、房、內鄉、渭南諸縣。流民附賊者至百萬。六年冬，詔忠總督軍務，與湖廣總兵官李震討之。忠乃奏調永順、保靖土兵。而先分軍列要害，多設旗幟鉦鼓，遣人入山招諭。流民歸者四十餘萬，彪亦就擒。時白圭為兵部，遣錦衣百戶吳綬贊參將王信軍。綬欲攘功，不利賊瓦解。縱流言，圭信之，止土兵毋調。忠疏爭，且劾綬罪，帝為召綬還，而聽調土兵如故。合二十五萬，分八道逼之，流民歸者又數萬。賊潛伏山寨，伺間出劫。忠命副使余洵、都指揮李振擊之，遇於竹山。乘溪漲半渡截擊，擒李原、小王洪等，賊多溺死。忠移軍竹山，捕餘孽。復招流民五十萬，斬首六百四十，俘八百有奇，家口三萬餘人。戶選一丁，戍湖廣邊衛，餘令歸籍給田。疏陳善後十事，悉允行。忠之下令逐流民也，有司一切驅逼。不前，即殺之。民有自洪武中占籍者，亦在遺中。戍者舟行多疫死。給事中梁璟因星變求言，劾忠妄殺。白圭亦言流民既成業者，宜隨所在著籍，又駁忠所上功次互異。帝皆不聽。進忠左都御史。蔭子綬錦衣千戶，諸將錄功有差。忠上疏言：「臣先後招撫流民復業者九十三萬餘人，賊黨遁入深山，又招諭解散自歸者五十萬人。俘獲百人，皆首惡耳。今言皆良家子，則前此屢奏猖獗難御者，伊誰也？賊黨罪固當死，正因不忍濫誅，故令丁壯謫發遣戍。其久附籍者，或乃占山四十餘里，招聚無賴千人，爭鬥劫殺。若此者，可以久居故不遣乎？臣揭榜曉賊，謂已殺數千，蓋張虛勢怵之，非實事也。且圭固嘗身任其事，今日之事又圭所遺。先時，中外議者謂荊、襄之患何日得寧。今幸平靖，而流言沸騰，以臣為口實。昔馬援薏苡蒙謗，鄧艾檻車被徵。功不見錄，身更不保。臣幸際聖明，願賜骸骨，勿使臣為馬、鄧之續。」帝溫詔答之。八年召還，與李賓協掌院事。後二年拜刑部尚書，尋代圭為兵部。” （清）張廷玉等，《明史（中華書局點校本）》（卷178）：“汪直開西廠，恣橫，忠屢遭侮不能堪。會大學士商輅等劾直，忠亦倡九卿劾之。奏留中，而西廠遂罷，直深恨之。未幾，西廠復設，直以吳綬為腹心，綬挾前憾，伺忠益急。忠不自安，乞歸治病。未行，而綬嗾偵事者誣忠罪。給事中郭鏜、御史馮貫等復交章劾忠，事連其子經、太監黃賜、興寧伯李震、彰武伯楊信等。詔法司會錦衣衛廷鞫，忠抗辯不少屈。然眾知出直意，無敢為之白者，竟斥為民，賜與震等亦得罪。直敗，復官，致仕。家居二十六年，至弘治十五年乃卒，年八十二。贈太子太保，諡襄毅。忠倜儻多大略，練戎務，強直不阿，敏於政事，故所在著稱。” （清）張廷玉等，《明史（中華書局點校本）》（卷178）：“子經，經子錫，錫子治元，皆舉進士。經，江西參政。錫，南京光祿寺卿。治元，員外郎。” 维基文库中的相关原始文献：明史/卷178 《明史·列傳第六十六》 《明史紀事本末》卷三十八 項德楨：《項襄毅公年譜》